CELEX: 22020D0319
Language: el
Date: 2019-12-13 00:00:00
Title: Απόφαση της Μεικτής Επιτροπής του ΕΟΧ αριθ. 301/2019, της 13ης Δεκεμβρίου 2019, για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/319]

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 68/44
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 301/2019
         της 13ης Δεκεμβρίου 2019
         για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2020/319]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2017/746 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα in vitro διαγνωστικά ιατροτεχνολογικά προϊόντα και για την κατάργηση της οδηγίας 98/79/ΕΚ και της απόφασης 2010/227/ΕΕ της Επιτροπής (1), όπως διορθώθηκε με την ΕΕ L 117 της 3.5.2019, σ. 11, πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο κανονισμός (ΕΕ) 2017/746 καταργεί την οδηγία 98/79/ΕΚ (2) και την απόφαση 2010/227/ΕΕ της Επιτροπής (3), οι οποίες έχουν ενσωματωθεί στη συμφωνία για τον ΕΟΧ και πρέπει, συνεπώς, να διαγραφούν από τη συμφωνία για τον ΕΟΧ με ισχύ από τις ημερομηνίες που ορίζονται στο άρθρο 112 του κανονισμού (ΕΕ) 2017/746.
                  
               
                     (3)
                  
                  
                     Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το κεφάλαιο XXX του παραρτήματος II της συμφωνίας για τον ΕΟΧ τροποποιείται ως ακολούθως:
            
                        1.
                     
                     
                        Μετά το σημείο 11 [κανονισμός (ΕΕ) 2017/745 του Ευρωπαϊκού Κοινοβουλίου και του Συμβουλίου] παρεμβάλλονται τα ακόλουθα:
                        
                                    «12.
                                 
                                 
                                    
                                       32017 R 0746: Κανονισμός (ΕΕ) 2017/746 του Ευρωπαϊκού Κοινοβουλίου και του Συμβουλίου, της 5ης Απριλίου 2017, για τα in vitro διαγνωστικά ιατροτεχνολογικά προϊόντα και για την κατάργηση της οδηγίας 98/79/ΕΚ και της απόφασης 2010/227/ΕΕ της Επιτροπής (ΕΕ L 117 της 5.5.2017, σ. 176), όπως διορθώθηκε με την ΕΕ L 117 της 3.5.2019, σ. 11.»
                                 
                              
                  
                        2.
                     
                     
                        Το κείμενο των σημείων 2 (οδηγία 98/79/ΕΚ του Ευρωπαϊκού Κοινοβουλίου και του Συμβουλίου) και 8 (απόφαση 2010/227/ΕΕ της Επιτροπής) διαγράφεται με ισχύ από τις ημερομηνίες που ορίζονται στο άρθρο 112 του κανονισμού (ΕΕ) 2017/746.
                     
                  
         
            Άρθρο 2
            Τα κείμενα του κανονισμού (ΕΕ) 2017/746, όπως διορθώθηκε με την ΕΕ L 117 της 3.5.2019, σ. 11, στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή κατά την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 288/2019, της 13ης Δεκεμβρίου 2019 (4), ανάλογα με το ποια ημερομηνία είναι μεταγενέστερη.
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Gunnar PÁLSSON
            
         
         
            (1)  ΕΕ L 117 της 5.5.2017, σ. 176.
         
            (2)  ΕΕ L 331 της 7.12.1998, σ. 1.
         
            (3)  ΕΕ L 102 της 23.4.2010, σ. 45.
         
            (*1)  Έχουν αναφερθεί συνταγματικές απαιτήσεις.
         
            (4)  Βλέπε σελίδα 24 της παρούσας Επίσημης Εφημερίδας.